open-index/open-wikipedia-markdown huggingface dataset:
Kantono ir Enderberio salos

**Kantono ir Enderberio salos** () – dvi salos Ramiajame vandenyne, Polinezijoje, Fenikso salyne; priklauso Kiribačiui. Kantono saloje yra tarptautinis oro uostas. 1939–1979 m. buvo JAV ir Didžiosios Britanijos valda.

Kantono ir Enderberio salas sudaro Kantono salos (taip pat Kantono) ir Enderberio koralų atolai, esantys šiaurės rytinėje Finikso salų dalyje, maždaug 1850 mylių (3000 km) į pietus nuo Havajų, centrinėje Ramiojo vandenyno dalyje. Šios salos buvo gyvybiškai svarbios karinio jūrų laivyno ir oro bazės maršrute tarp Amerikos ir Filipinų bei Australijos, į jas pretendavo ir Jungtinė Karalystė, ir JAV. 

Nuo 1939 iki 1979 m. jie sudarė anglo-amerikiečių kondominiumą, o administravimą kartu vykdė JAV ir britai. Šis susitarimas apėmė tik Kantono ir Enderberio salas; į likusias Fenikso salas vis dar pretendavo JAV pagal Gvano salų įstatymą, bet be Hull salos buvo arba apleistos, arba iki 1979 m. buvo išimtinai kontroliuojmos britų.

Tiek Jungtinė Karalystė, tiek JAV nuo XIX a. vidurio pretendavo į salų suverenitetą. Oficialus britų reikalavimai pateikti 1936 m. rugpjūčio 6 d., o 1937 m. kovą salos buvo prijungtos prie Gilberto ir Eliso salų kolonijos; 1937 m. rugpjūčio 31 d. įsteigta radijo stotis Kantone.

1937 m. birželį Kantone įvyko kivirčas tarp USS Avocet ir HMS Wellington bei jų įgulų. Atsakydamas į tai, 1937 m. liepos 26 d. prezidentas Ruseveltas patvirtino JAV karinio jūrų laivyno planą užimti Kantoną,  o 1938 m. kovo 3 d. oficialiai patvirtino Jungtinių Valstijų pretenzijas, pavesdamas Kantoną ir Enderberį Vidaus reikalų departamento kontrolei. Septyni JAV piliečiai iš Amerikos Pusiaujo salų 1937 m. kovo 7 d. išsilaipino Kantone. Abiejų šalių vyriausybės 1939 m. balandžio 6 d. pasirašė susitarimą, numatantį bendrą salų administravimą, nepažeidžiant abiejų pusių pretenzijų.

JAV ir Jungtinė Karalystė užleido salų kontrolę nepriklausomo Kiribačio vyriausybei; JAV personalas paliko salą 1979 m. liepos 12 d., Kiribačio nepriklausomybės dieną. 

Taravos sutartis buvo pasirašyta 1979 m. rugsėjo 20 d. ir ratifikuota Jungtinių Valstijų Senato 1983 m. birželio 21 d.  Ji įsigaliojo 1983 m. rugsėjo 23 d.  Šioje sutartyje JAV pripažino Kiribačio suverenitetą keturiolikoje salų, tačiau pasiliko teisę į karines bazes. Šiandien salos priklauso Phoenix salų administracinei grupei Kiribačio Respublikoje.

2006 m. Kiribačio vyriausybė paskelbė salas kartu su kitomis Fenikso salomis saugoma jūrų teritorija, kad būtų išsaugota unikali salyno ir jį supančių vandenų flora ir fauna.

## Gyventojai
Enderberis yra negyvenamas. o Kantono salos vienintelis kaimas vadinamas Tebaronga. 2000 m. jame gyveno 61 žmonės,  2005 m. liko 41 gyventojas, 2010 m. gegužės mėn. buvo likę 24 gyventojai, 14 suaugusiųjų ir 10 vaikų.

## Šaltiniai
Aleksandras Bestuževas

**Aleksandras Bestuževas** (, slapyvardis *Marlinskij*, 1797 m. lapkričio 3 d. Sankt Peterburgas – 1837 m. birželio 19 prie Adlerio (dab. Sočio rajonas) – rusų rašytojas, kritikas, publicistas, karininkas.

## Biografija
Tėvas Aleksandras Fedosejevičius Bestuževas (1761–1810 m.) leido „Sankt Peterburgo žurnalą“ (*Санктпетербургский журнал*), parašė vadovėlį „Kilmingojo jaunimo karinio auklėjimo patirtis“ (*Опыт военного воспитания относительно благородного юношества*). Jo sūnus buvo auklėjamas Kalnų korpuse, tarnavo Susisiekimo kelių valdytojo generolo Betankuro ir Viurtembergo hercogo adjutantu. Vėliau leibgvardijos dragūnų pulko štabskapitonas. 1823-1825 m. su K. Rylejevu leido almanachą „Полярная звезда“.

1825 m. dalyvavo dekabristų sukilime, nuteistas mirties bausme, 1826 m. ji pakeista katorga Sibire. 1829 m. perkeltas eiliniu į Kaukazą, buvo sužeistas. Už drąsą apdovanotas Georgijaus kryžiumi ir pakeltas vyresniuoju karininku. Vėliau praporščikas. Žuvo kautynėse su kalniečiais,  jo kūnas nebuvo rastas.

## Kūryba
Rusų romantinės prozos atstovas. Pirmieji eilėraščiai ir apsakymai išspausdinti žurnaluose „Сын Отечества“ и „Соревнователь просвещения“. Ankstyvosiose apysakose vaizduojami Livonijos ir Rusijos istoriniai įvykiai, Kūryboje yra ir lietuviškų motyvų. Kaukaze slapyvardžiu Marlinskij parašė apysakų ir romanų apie aukštuomenės gyvenimą. Poezijai būdingos vienatvės, nusivylimo nuotaikos. Literatūros apžvalgose propagavo romantizmą.

## Bibliografija
* Поездка в Ревель. 1821 m.
* Замок Нейгаузен
* Роман в семи письмах
* Ревельский турнир
* Изменник
* Андрей, князь Переяславский. 1828 m.
* Русские повести и рассказы. 1832 m. (išleista be autoriaus pavardės):
** Испытание.
** Наезды.
** Лейтенант Белозор.
** Страшное гадание.
** Аммалат-бек.
** Фрегат Надежда.

## Šaltiniai
Muluja

**Muluja** () – Maroko upė, teka šalies šiaurėje. Prasideda Viduriniame Atlase ir įteka į Viduržemio jūrą į rytus nuo Meliljos. Mulujos vandenys naudojami daugiausiai drėkinimui.
Mataro

**Mataro** – miestas Katalonijoje (šiaurės rytų Ispanija), Barselonos provincijoje, 30 km į šiaurės rytus nuo Barselonos (pakeliui į Cheroną). Išsidėstęs prie Viduržemio jūros. Romėniškos pirties griuvėsiai (I a.).

## Istorija

Romėnų laikais vietovė vadinosi *Iluro* (*Illuro*). 1848 m. pro Mataro nutiestas pirmasis Ispanijos geležinkelis (į Barseloną).
Mostolesas

**Mostolesas** – miestas Ispanijoje, Madrido regione, 20 km į pietvakarius nuo sostinės Madrido („miegamasis“ priemiestis). Su sostine jungia metropolitenas. Stovi Prisikėlimo (*La Asunción*) bažnyčia, baroko stiliaus *La Virgen de los Santos* ermitažas (XVII a.), Majoro paminklas *Pradillo* aikštėje.
Kiribačio ekonomika

**[[Kiribatis]]** laikoma viena ekonomiškai silpniausių pasaulio valstybių. Šalis gauna paramą iš tarptautinių organizacijų ir kai kurių valstybių (daugiausia iš Didžiosios Britanijos, Japonijos, Australijos, Naujosios Zelandijos, Kinijos). Valstybė pajamų gauna iš žvejybos licencijų (daugiausia išduotų Pietų Korėjai, Japonijai, Taivanui, JAV), turizmo. Piniginės įplaukos iš Kiribačio gyventojų, dirbančių užsienyje (daugiausia Nauru) per metus sudaro apie 5 mln. JAV dolerių. 2004 m. BVP sudarė 79 mln. JAV dolerių, jo dalis 1 gyventojui – 815 JAV dolerių. Užsienio skola 14 mln. JAV dolerių (2002 m.).

Iki 1979 m. Banaboje buvo kasamas fosforitas. 2001 metais pagaminta 12,46 mln. kWh elektros energijos. Kopros gamyba (6741 t, 2001 m.). Vystoma maisto (palmių aliejaus), siuvimo, avalynės, odos, baldų pramonė, dailieji amatai.

## Ūkis

Svarbiausia Kiribačio ūkio šaka – bioprodukcinis ūkis. Auginama kokosai (96 000 t, 2002 m.), pandanai, bananai, duonmedžiai, melionai, dioskorčjos. Taravos atole auginami jūros dumbliai (2297 t, 2001 m.). Veisiamos kiaulės (12 000), naminiai paukščiai (450 000, 2002 m.). Fenikso salose kertama mediena. Žvejyba (2001 m. sugauta 32 400 t žuvų, daugiausia tunų). 2003 m. Kiribatį aplankė 4288 užsienio turistai. 2000 m. turizmas atnešė pajamų už 1,7 mln. JAV dolerių. Labiausiai turistų lankomas Taravos atolas ir Kalėdų sala.

## Transportas

1999 m. Kiribatyje buvo 670 km automobilių kelių, 5 tarptautiniai oro uostai (didžiausi Bonrikio, Kasidės, Antekanos). Svarbiausi jūrų uostai: Betio, Banaba, Kantonas, Ingliš Harboras. 2002 m. buvo įregistruoti 8 jūrų laivai.

## Finansai

Centrinio banko funkcijas atlieka Kiribačio bankas (įkurtas 1984 m., jo būstinė Bairikyje, 23 skyriai, 51 % akcijų priklauso West – pac Banking Corporation of Australia, 49 % – Avyrbei). 2005 veikė Plėtros bankas (įkurtas 1987 m., būstinė Bairikyje, valstybinis, teikia ilgalaikes paskolas žemės ūkiui, žvejybai, pramonei ir paslaugų verslui), 8 užsienio bankų skyriai. Kiribačio oficialus piniginis vienetas – Australijos doleris, lygus 100 centų.

## Prekyba

Užsienio prekybos balansas neigiamas. 2002 m. eksportuota prekių už 35 mln., importuota už 83 mln. JAV dolerių. Eksportuojama kopra (sudaro 62 % viso eksporto), kokosai, žuvys ir kiti jūrų produktai, importuojama – maisto produktai, tabakas, tekstilės gaminiai, dviračiai, mašinos ir įrenginiai, degalai. 2002 m. daugiausia eksportuota į Japoniją (75 %), Australiją (8 %), JK (8 %), Filipinus (4 %), Tailandą (4 %), importuota iš Australijos (42 %), Fidžio (27 %), Naujosios Zelandijos (9 %), Japonijos (6 %), JAV (4 %).

## Šaltiniai
Žėrutis

**Žėrutis** – silikatų klasės mineralų grupė, kuriai priklauso dažnai sutinkami mineralai tokie kaip muskovitas (šviesios spalvos kalio žėrutis), biotitas (tamsus geležies žėrutis), bei rečiau randami kaip lepidolitas (rausvos spalvos ličio žėrutis) ir flogopitas (geltonai ruda magnio atmaina). Šiai mineralų grupei būdingas aukštas tobulas skalumas vienoje plokštumoje, kuris paaiškinamas heksagoniniu atomų išdėstymu vienoje plokštumoje. Visi žėručiai priklauso monoklininei kristalų sistemai ir turi tendenciją augti pseudoheksagoniniais kristalais.

Bendra žėručių cheminė formulė:
: *X*2*Y*4-6*Z*8O20(OH,F)4,
: kurioje „X“ yra kalis, natris, ar kalcis, rečiau baris, rubidis, ar cezis
: „Y“ yra aliuminis, magnis ar geležis, rečiau manganas, chromas, titanas, litis, ir kt.
: „Z“ daugiausiai silicis ar aliuminis, bet būna ir Fe3+ ar titanas.
Žėručiai dažnai randami daugumoje uolienų tipų. Dideli žėručio kristalai naudojami industrijoje yra dažniausiai išgaunami iš granitinių pegmatitų. Iki 19 amžiaus, dideli žėručio kristalai buvo gana reti ir brangūs dėl ribotos pasiūlos Europoje. Kaina krito kai dideli klodai Afrikoje ir Pietų Amerikoje buvo atrasti ir pradėti eksploatuoti devyniolikto amžiaus pradžioje. Didžiausias vientisas užfiksuotas žėručio (flogopito) kristalas buvo rastas Lacey kasykloje, Ontarijuje, Kanadoje; jo matmenys buvo 10 × 4,3 × 4,3 m ir svėrė 330 tonas. Panašaus dydžio kristalai buvo rasti ir Karelijoje, Rusijoje.

Žėručiai yra dielektrikai ir chemiškai atsparūs mineralai. Naudojami gaminant įvairius izoliatorius. Skaidrūs žėručiai naudojami vietoj stiklo, ypatingai ten, kur reikalingas atsparumas aukštai temperatūrai.
Aleksejus Bestuževas-Riuminas

**Aleksejus Bestuževas-Riuminas** (, 1693 m. birželio 1 d. Maskva – 1766 m. balandžio 21 d. Sankt Peterburgas) – Rusijos imperijos valstybės veikėjas. Nuo 1742 m. grafas, nuo 1762 m. generolas feldmaršalas.

## Biografija
Kartu su broliu buvo auklėjamas užsienyje. 1712 m. su Rusijos delegacija dalyvavo Utrechto kongrese. Po to Petras I jam leido tęsti tarnybą pas Hanoverio kurfiurstą, kuris jam suteikė kamer – junkerio titulą. Kurfiurstui tapus Britanijos karaliumi Jurgiu I, tapo jo pasiuntiniu. 1718 m. atšauktas į Rusiją ir paskirtas našlaujančios Kuršo hercogienės Anos Ivanovnos oberkamer junkeriu. 1720–1740 m. diplomatas Danijoje, nuo 1734 m. pasiuntinys. 1740 m. slaptasis patarėjas, o nuo 1740 m. kovo 25 d. tikrasis slaptasis patarėjas, ministrų kabineto narys. 1740 m. mirė imperatorė Ana Ivanovna, o lapkričio 8 d. buvo nuverstas ir jo globėjas Ernstas Bironas. Bestuževas-Riuminas apkaltintas valstybės perversmo rengimu ir uždarytas į Šliselburgo tvirtovę. Nors kaltinimų ir išsigynė, bet neteko pareigų.

Sostą perėmusi imperatorė Jelizaveta 1741 m. jį paskyrė vicekancleriu, senatoriumi, paštų direktoriumi, nuo 1744 m. didysis kancleris. Iki 1758 m. vadovavo Rusijos užsienio politikai. 1742 m. su Didžiąja Britanija ir 1746 m. su Austrija sudarė sutartis, nukreiptas prieš Prancūziją ir Prūsiją. Vėliau priešinosi Rusijos suartėjimui su Prancūzija ir dalyvavimui Septynerių metų kare (1756–1763 m.) Apkaltintas būsimosios imperatorės Jekaterinos II rėmimu, 1758 m. nuteistas mirti, bet nuosprendis buvo pakeistas tremtimi. Po 1762 m. perversmo atgavo teises ir titulus, bet ne politinę įtaką.

## Šaltiniai

* Бантыш-Каменский Д.Н. 24-й генерал-фельдмаршал граф Алексей Петрович Бестужев-Рюмин Rus-Sea, 2000
Politinė socializacija

**Politinė socializacija** yra procesas, kurio metu individas įgauna tam tikras politines orientacijas. Politinė socializacija vyksta gaunant informaciją apie politinius simbolius, institucijas ir procedūras, išmokstant aktyvaus ir pasyvaus dalyvavimo valstybėje, įsisavinant vyraujančią vertybių sistemą ir ideologiją. 9-13 m. amžiuje prasideda politinių pažiūrų formavimosi procesas. 9-10 m. amžiaus vaikai linkę tapatinti vyriausybę su asmenybėmis, pvz., prezidentais. Teisės balsuoti rinkimuose gavimo metu daugelis rinkėjų jau turi tam tikrą politinę poziciją ir įsitikinimus.

Daugiausia įtakos politinei socializacijai turi vaikus supantys socializacijos agentai: šeima, žiniasklaida, draugai, mokytojai.
Produkcija (ekologija)

**Produkcija** - ekologijoje *ekosistemos produkcija* yra ekosistemos sukurta biomasė. Paprastai skaičiuojama per laiko vienetą (valandą, parą, metus) sukurta produkcija. Produkcijos gaminimo sparta ekosistemos ploto vienete paprastai vadinamas *produktyvumu*.

Skiriamos pirminė ir antrinė produkcijos.

## Pirminė produkcija
Pirminė produkcija yra ekosistemos autotrofų (gamintojų) pagaminta biomasė, paprastai išmatuota per tam tikrą laiko tarpą.

Dalį pirminės produkcijos sunaudoja (panaudoja energijos gavybai) patys autotrofai, todėl visa per laiko vienetą pagaminta produkcija vadinama *bendrąja pirmine produkcija* (, GPP).

Autotrofų nesunaudota ir ekosistemoje besikaupianti produkcijos dalis vadinama *grynąja pirmine produkcija* (, NPP). Žmonės ir kiti gyvūnai savo poreikiams tenkinti gali panaudoti tik grynąją produkciją.

Skirtumas tarp bendrosios ir grynosios pirminių produkcijų yra autotrofų energijos gavybai sunaudota biomasė.

## Antrinė produkcija
Iš tiesų grynoji pirminė produkcija ekosistemoje irgi kaupiasi lėtai, nes dalį jos sunaudoja *[[konsumentai]]* (kitaip dar *vartotojai* - gyvūnai, grybai, bakterijos). Konsumentų sukaupta biomasė vadinama *antrine produkcija*.
Stefan Casta

**Stefan Casta** (g. 1949, Vadstenoje) – švedų vaikų ir jaunimo rašytojas, Švedijos vaikų knygos akademijos narys. Švedijos nacionalinėje kultūros reikalų taryboje rūpinosi vaikų ir jaunimo literatūros leidybos rėmimu.

Rašytojas gyvena pietinėje Švedijos provincijoje, nedideliame ūkyje. Jis išleido apie trisdešimt knygų jauniesiems skaitytojams. Dauguma jų išverstos į anglų, prancūzų, vokiečių, kitas kalbas. Svarbiausia tema – gamta.
Autorius pelnęs daug prizų ir apdovanojimų. Jo knyga "Vasara su Mere Lu" (parašyta 1997) 2001 m. laimėjo Sidabrinės plunksnos apdovanojimą. 2002-asiais leidykla Raben & Sjögren įteikė jam Astridos Lindgren prizą. 2006 m. Švedijos akademija apdovanojo Stefaną Castrą Ilonos Kohrtz premija už nuopelnus vaikų literatūrai.
Rupija

Žodis **rupija** reiškia:

* Rupija (augalas) − augalų gentis;
* rupija – senovinė Indijos moneta;
* rupija – šiuolaikinė valiuta:
** Indijos rupija;
** Indonezijos rupija;
** Pakistano rupija;
** Nepalo rupija;
** Šri Lankos rupija;
** Mauricijaus rupija;
** Seišelių rupija.
Socialinis mobilumas

**Socialinis mobilumas** yra individų, o kartais ir grupių, judėjimas tarp skirtingų pozicijų visuomenės stratifikacinės sistemos viduje (tarp klasių ir sluoksnių). Judėjimas socialinėje hierarchijoje gali vykti aukštyn ir žemyn. Skiriamas intergeneracinis ir intrageneracinis (arba karjeros) mobilumas. Intergeneracinis mobilumas reiškia mobilumą tarp šeimos kilmės ir asmens klasės arba statuso.

## Intrageneracinis mobilumas

Intrageneracinis mobilumas, karjera, patiriamas konkretaus asmens gyvenimo metu. Toks mobilumas apima asmens socialinio statuso pasikeitimus dėl išsilavinimo, pakėlimo pareigose, dažnai ir paveldėjus tėvų arba uošvių turtą, vykstant struktūriniams ekonomikos pokyčiams (pvz., uždarius akmens anglies kasyklas).

## Socialinis mobilumas Vakarų pasaulyje

Per pastaruosius 80 metų daugelyje pramoninių valstybių absoliutus mobilumo lygis aiškiai išaugo. Tai susiję su nerankų darbo specialybių skaičiaus padaugėjimu. Tuo pačiu santykiniai mobilumo šansai per šį laikotarpį liko praktiškai nepakitę. Daugiau vietos socialinės struktūros viršuje neužtikrino lygesnių galimybių ten patekti, nes proporcingai daugiau tų naujosios vidurinės klasės darbų užėmė privilegijuotosios klasės vaikai. Dėl to ryšys tarp individo klasinės kilmės ir tikėtino likimo liko pakankamai stabilus, nepaisant ekonomikos augimo, švietimo reformos, perskirstančios ekonominės ir socialinės politikos.
Um er Rbija

**Um er Rbija** () – Maroko upė, teka šalies centre ir yra antra pagal dydį upė po Sebu. Prasideda Viduriniame Atlase ir įteka į Atlanto vandenyną į šiaurę nuo Džadidos. Um er Rbijos vandenys naudojami drėkinimui, upėje pastatytos šešios užtvankos. Prie Um er Rbijos įsikūrę Azemuro, Kasba Tadlo ir Henifros miestai.

Pagrindiniai upės intakai – Tesaumo ir Elabido upės.
Pandanas

**Pandanas** (*Pandanus*) – pandaninių (*Pandanaceae*) šeimos vienaskilčių augalų gentis.

Dydis vyrauja nuo 1 m aukščio krūmų iki 20 m aukščio medžių. Kamienas storas, šakotas, su lapiniais rumbais. Dažnai turi tankias atramines šaknis. Lapai tiesūs, 0,3-2 m ilgumo. Dvinamiai. Vaisiai rutulio formos, 10-20 cm skersmens, suskaidyti panašiai kaip ananaso vaisiai.

Pandano vaisiai, lapai, žiedai plačiai naudojami Pietryčių Azijos ir Okeanijos virtuvėse. Įvairios augalo dalys naudojamos pastatų statybai, tekstilėje, dekoravime, medicinoje.

Gentyje yra ~600 rūšių.
Ernstas Bironas

**Ernstas Johanas Bironas** (kitaip dar žinomas kaip Ernestas Jonas Bironas, , 1690 m. lapkričio 23 d. Kalnciemas, dab. Jelgavos rajonas – 1772 m. gruodžio 29 d. Mintauja) – vokiečių bajoras, Rusijos imperatorės Anos Ivanovnos favoritas.

## Biografija

Ernstas Bironas studijavo Karaliaučiaus universitete, bet ten pasižymėjo ne mokslais, o girtuokliavimu ir muštynėmis. Po sargybinio nužudymo pabėgo į Rusiją. Nuo 1718 m. Kuršo hercogienės Anos Ivanovnos dvariškis Kurše. Bet netrukus oberhofmeisteris Petras Bestuževas-Riuminas jį atleido. 1724 m. jo globėjas baronas Hermanas Karlas fon Keizerlingas jį vėl priėmė į dvarą, kur jis tapo Rusijos imperatorės, našlės Anos Ivanovnos guodėju.

Nuo 1730 m. Ernstas Bironas turėjo grafo titulą. Kaip Anos Ivanovnos dvaro rūmininkas (oberkamergeris) 1730 m. atlydėjo ją iš Kuršo į Rusiją. Nors aukštų pareigų neužėmė, Ernstas Bironas faktiškai valdė Rusijos imperijos valstybę. Jo valdymo laikotarpis, Rusijos istoriografijoje vadinamas „bironovščina“, reiškė vokiečių įsigalėjimą Rusijos politiniame gyvenime. 1737 m. mirė Kuršo hercogystės hercogas Ferdinandas Ketleris. Anos Ivanovnos pastangomis Bironas išrinktas Kuršo kunigaikščiu. Valdė iš Sankt Peterburgo. 1740 m. imperatorės testamentu paskirtas Rusijos regentu. Per 1740 m. lapkričio 8 d. rūmų perversmą suimtas, apkaltintas pasikėsinimu į sostą ir ištremtas į Sibirą. 1762 m. imperatorius Petras III jį amnestavo, tačiau tik 1763 m., kai imperatore tapo Jekaterina II, Bironas atgavo Kuršo kunigaikštę, kurią 1769 m. perleido sūnui.

|-

## Šaltiniai
Pandaniniai

**Pandaniniai** (*Pandanaceae*) – pandaniečių eilės (*Pandanales*) vienaskilčių augalų šeima, paplitusi Senojo Pasaulio tropikuose.

Sudaro 4 gentys:
* Freisinetija (*Freycinetia*)
* *[[Martellidendron]]*
* Pandanas (*Pandanus*)
* Sararanga (*Sararanga*)
Imperatorius Maksimilianas I

**Maksimilianas I** (1459 m. kovo 22 d., Vienos Noištatas – 1519 m. sausio 12 d. Velsas, Aukštutinė Austrija) – Šventosios Romos imperijos imperatorius. Vadintas „paskutiniuoju riteriu“.

## Biografija

1477 m. vedė Burgundijos kunigaikštytę Mariją ir taip gavo Burgundijos kunigaikštystę. Habsburgų valdos Austrijoje per Tirolį buvo sujungtos su Elzaso žemėmis. Jam valdant Habsburgų Austrija tebebuvo ekonomiškai silpna, Maksimiliano I nuolatiniams karams visada trūko pinigų. Imperijos sandara neleido jam didinti mokesčių ar įvesti naujų be reichstago pritarimo, o fiksuoto dydžio rinkliavos darėsi per mažos vykstant kainų revoliucijai ir brangstant kariuomenės išlaikymui. Su panašiomis problemomis susidūrė ir kiti Europos valdovai, ypač Prancūzijos. Trūkstamos lėšos buvo dengiamos paskolomis iš didžiųjų bankininkų šeimų, pvz., Fugerių.

## Santuokos ir vaikai
1-ji žmona: nuo 1477 m. rugpjūčio 19 d. Burgundijos hercogė nuo 1477 m. **Marija Burgundė** (1457−1482), Burgundijos hercogo Karolio Drąsiojo duktė. Vaikai: 
* **Pylipas I** (1478 m. liepos 22 d. − 1506 m. rugsėjo 25 d.), Kastilijos karalius (nuo 1504), Brabanto Limburgo, Liuksemburgo ir Gelderno hercogas, Artua, Flandrijos, Henegau (Eno), Olandijos ir Zelandijos grafas, Namiuro markgrafas, tituluotas Burgundijos hercogas nuo 1482 m. 
* **Margarita** (1480 m. sausio 10 d. − 1530 m. gruodžio 1 d.), Artua, Burgundijos ir Šarole grafė nuo 1493 m., Ispanijos Nyderlandų štathalterė nuo 1519 m.; 1-mas vyras: nuo 1497 m. infantas  **Chuanas Aragonietis**; 2-ras vyras: nuo 1501 m. Savojos hercogas **Filibertas II.**
* **Francas** (1481 m. rugsėjo 2/10  − 1481 m. gruodžio 26 d.).

2-ji žmona: nuo 1494 m. kovo 16 d. (Tirolis) **Bjanka Marija Sforza** (1472−1510), Milano hercogo Galeaco Marijos Sforzos duktė.

## Nuorodos

## Galerija
Sebu (upė)

**Sebu** () – didžiausia Maroko upė, teka šalies šiaurinėje dalyje. Prasideda Viduriniame Atlase ir įteka į Atlanto vandenyną į šiaurę nuo Rabato. Sebu vandenys naudojami drėkinimui ir pramonėje. 20 km upės atkarpa iki Kenitros, kur pastatytas vienintelis Maroke upių uostas, naudojamas laivybai. Pagrindiniai upės intakai – Inavenas, Mikes (Mikkes) ir Verga upės.
Pandaniečiai

**Pandaniečiai** (*Pandanales*) – lelijainių (*Liliopsida*) klasės žiedinių augalų eilė.

## Sistematika

Pagal Cronquist sistemą pandaniečiai priklauso arekažiedžių (*Arecidae*) poklasiui ir klasėje tėra viena šeima – pandaniniai (*Pandanaceae*).

Pagal 2003 m. APG II sistemą pandaniečiams priklauso šios šeimos:
* Ciklantiniai *(Cyclanthaceae)*
* Pandaniniai *(Pandanaceae)*
* Stemoniniai *(Stemonaceae)*
* *[[Triuridaceae]]*
* Veloziniai *(Velloziaceae)*
Sebu

**Sebu** () – sala Filpinuose, Visajo salyne. Plotas 4422 km². Saloje gyvena ~3,35 mln. gyventojų (2000 m.). Su aplinkinėmis salomis sudaro Sebu provinciją (Centrinių Visajų regionas).

Sala ištįsusi iš šiaurės rytų į pietvakarius 196 km, plotis iki 32 km. Iš šiaurės skalauja Visajų jūra, iš vakarų – Tanjono sąsiauris (skiria nuo Negroso), iš pietų – Boholio sąsiauris (skiria nuo Boholio), iš rytų – Kamoteso jūra. Salą juosia koralų rifai. Paviršius kalnuotas; didžiausias aukštis 1073 metrai (Osmenjos kalnas). Pajūryje – siauros žemumų juostos. Didžiausia yra Bogo lyguma šiauriniame gale. Salos viduryje yra Vidurio Sebu nacionalinis parkas (plotas 154 km²; įkurtas 1937 m.), kuriame saugomi išlikę miškai.

Sebu sala labai tankiai gyvenama. Išplėtota žemdirbystė – auginami kukurūzai (1/4 šalies produkcijos, pirmoji vieta Filipinuose, kur pradėta auginti ši kultūra), cukranendrės, kokospalmės, tabakas, bananai, batatai, agavos. Veisiami galvijai, kiaulės. Žvejyba. Kasama vario rūda (65 % šalies produkcijos), auksas, sidabras, rusvosios anglys.

Dauguma salos gyventojų yra sebuanai, vartojantys sebuanų kalbą. Sebu kultūra smarkiai paveikta ispanų kultūros. 1521 m. Sebu pasiekė ir jos gyventojus į krikščionybę atvertė Fernandas Magelanas (vėliau žuvęs gretimoje Maktano saloje).

Didžiausi miestai: Sebu, Mandavė, Talisajus, Liloanas, Minglanilja, Konsalasjonas, Danao.

## Šaltiniai
Politinis dalyvavimas

**Politinis dalyvavimas**, **dalyvavimas politikoje** yra piliečių naudojimosi demokratinėmis politinio veikimo teisėmis, kurios jiems suteiktos konstituciškai, lygis. Politiniai sociologai šį lygį dažnai laiko politinės kultūros lygiu. Vienu iš politinio dalyvavimo matų laikomas rinkiminis aktyvumas, tačiau politinio dalyvavimo tyrimai apima visus laisvanoriškus asmens ar grupės asmenų veiksmus, kurie skirti paveikti politinius sprendimus visuose politinės sistemos lygmenyse. Lengvai matuojamos įprastinės politinio dalyvavimo formos be dalyvavimo rinkimuose yra dalyvavimas partijų ir profesinių sąjungų veikloje, skirtingų grupių atstovų užimamos vietos parlamente ar vyriausybėje.

Skirtingos politinės teorijos politinį dalyvavimą vertina skirtingai, pvz., dalyvavimo demokratijos modelis siekia išplėsti politinį dalyvavimą ir į politinių sprendimų procesą įtraukti kuo daugiau žmonių.

Politinės sociologijos tyrimuose jauni žmonės paprastai apibūdinami kaip radikalesni, rėmimasis etninėmis bei konfesinėmis vertybėmis siejamas su konservatizmu. Žemesnės socialinės padėties gyventojų sluoksniai, ypač neturtingose šalyse, kur gyventojų išsilavinimo lygis neaukštas, politikoje linkę skirti tik juoda ir balta, gera ir bloga. Dėl to jie (kitom aplinkybėm sutampant) greičiau už kitus sluoksnius prisišlieja prie ekstremistinių judėjimų, žadančių lengvai ir greitai išspręsti socialines problemas. Nepasaint šios istoriškai stebėtos tendencijos vien remiantis tam tikrų socialinių sluoksnių psichologinių orientacijų pažinimu ar jų pažiūrų tyrimų duomenimis negali nuspėti ar jie palaikys ekstremistines ar demokratines politines partijas. kai kuriose šalyse, pvz., JAV, balsavimas pagal socialinę priklausomybę nėra aiškiai išreikštas.
Sebu (reikšmės)

**Sebu** reškia:
* Sebu – sala Filipinuose;
* Sebu – viena Filipinų provincijų;
* Sebu – miestas Filipinuose;
* Sebu aglomeracija – metropolinė teritorija Sebu saloje;
* Sebu – upė Maroke.
Bedwetters

**Bedwetters** yra roko grupė iš Pernu (Estija). Grupė išgarsėjo 2007 metų rudenį, kai laimėjo MTV New Sound of Europe apdovanojimą. Bedwetters nugalėjo tokias grupes kaip: Klaxons ir Sunrise Avenue. Jie buvo pirmoji grupė iš Estijos laimėjusi MTV apdovanojimą.

Bet prieš istorinę lapkričio 1-ąją, kai Nelly Furtado ir Snoop Dogg įteikė jiems MTV apdovanojimą, vaikinai parsivežė į namus Grand Prix apdovanojimą iš vieno presitiziškiausių konkursų skirtų jaunoms Estijos grupėms ir gavo galimybę nufilmuoti video klipą dainai „Dramatic Letter To Conscience“. Daina vėliau tapo Estonian Radio 2 metų hitu ir Bedwetters vėl tapo metų naujokais.

2008 metų pavasarį Bedwetters gavo šansą apšildyti Good Charlotte ir Avril Lavigne Taline ir praleido vasarą koncertuodami įvairiuose festivaliuose pabaltijo šalyse su tokiais atlikėjais, kaip Franz Ferdinand, Reamonn, Justice ir daug kitų.

2008 metų pavasarį Bedwetters pasirašė sutartį su Švedijos įrašų kompanija I Can Hear Music (TMC Entertainment) ir pradėjo dirbti su debiutiniu albumu. Vaikinai pasirinko Petter Lantz (buvęs Lambretta), kuris peržiūrėjo jų dainas sukurtas per 2008 metų pavasarį ir vasarą. Gruodį grupė persikėlė į studiją ir pabaigė įrašinėti 2009 metų sausio pabaigoje. Albumas pavadintas „Meet the Fucking Bedwetters“ buvo išleistas Estijoje ir pasaulyje (iTunes) 2009 metų balandžio 20 d.
 
## Grupės sudėtis
*Joosep Järvesaar - pagrindinis vokalas.
*Karl-Kristjan Kingi - būgnai, pritariantysis vokalas.
*Rauno Kutti - gitara, pritariantysis vokalas.
*Mihkel Mõttus - gitara, pritariantysis vokalas.
*Kaspar Koppel - bosinė gitara.

## Diskografija
*"Meet the Fucking Bedwetters" - 2009 m.

## Nuorodos
*Oficialus puslapis 
*Oficialus Myspace puslapis
*"A Dramatic Letter to Consciene" vaizdo klipas
*
Audra (reikšmės)

**Audra** gali reikšti:
* Audra – gamtos reiškinys (smėlio audra, sniego audra);
* Audra (upė) − upė Rokiškio rajone;
* Audra (Rokiškis) − kaimas Rokiškio rajone;
* Audra (Džordžonė) − italų renesanso dailininko Džordžonės (apie 1477-1510) paveikslas;
* Vardai:
** moteriški: Audrė (Audra), Audronė (Audrona, Audronija);
** vyriški: Audrius (Audrys), Audronius (Audronis).
Kuopininkas

**Kuopininkas** – pareigybė kariniame padalinyje kuopoje (baterijoje). Kuopininkas atsako už visų kuopos seržantų ir viršilų pasirengimą bei kuopos materialines vertybes ir turtą. Paprastai aukštesnio rango ne karininko laipsnį turinčių karių kuopoje nėra. Būrių vadai, turintys karininkų laipsnius, kuopininkui nepavaldūs. Būrio vadui leitenantui, nors ir yra žemesnis laipsniu, kuopininkas nepavaldus – jis pavaldus tik kuopos vadui ir kuopos vado pavaduotojui.

## Lietuvoje
Kuopininkas Lietuvos kariuomenėje visada yra PKT karys ir paprastai turi jaunesniojo puskarininkio laipsnį. Kuopininkais Lietuvos kariuomenėje tampama baigus Puskarininkių mokyklos kursus, Savanorių pajėgose – kuopininko kursą Dragūnų mokomajame batalione. Šaulių Sąjungoje kuopininko pareiginio laipsnio nėra. Kuopininko pareigybė gali būti kitose sukarintose struktūrose – policijoje, Viešojo saugumo tarnyboje ir kitur.

## Užsienyje
Rusijos Federacijos karinėse pajėgose kuopininkais iki šiol gali tarnauti šauktiniai kariai.

## Istorija
Tarpukaryje kuopininkais būdavo viršilos karinį laipsnį turintys kariai. Paprastai jie būdavo liktiniai kariai, nors galėdavo jais tapti ir sumanūs šauktiniai.

## Taip pat skaitykite
* Karinis laipsnis
* Viršila
PTS-M

**PTS-M** – TSRS gamybos vikšrinis plaukiojantis savaeigis transporteris (amfibija). Talpumas: 10 tonų krovinys (pavyzdžiui, sunkvežimis) arba 70 žmonių. Greitis: sausumoje - 40 km/h, vandenyje - 15 km/h. Šis transporteris sukurtas perkelti per vandens kliūtis:
* artilerines sistemas;
* ratinius ir vikšrinius vilkikus;
* šarvuočius;
* automobilius;
* karius;
* įvairius krovinius.

Kitaip nei plaukiojantys keltai iš PMP sistemos šis transporteris negali būti jungiamas su kitais plaukiojančiais objektais (keliamosios galios padidinti negalima). Tankus ir kitus sunkius krovinius kelti gali GSP tipo savaeigiai vikšriniai keltai arba keltai sukonstruoti iš pontoninio parko PMP.

## Lietuvoje

Šio tipo transporteriai naudojami potvynio Pamaryje metu. Anksčiau PTS-M naudojo Šilutės priešgaisrinė gelbėjimo tarnyba, šiuo metu jų turi tik Lietuvos kariuomenė. Šilutės PGT dar naudoja BAZ-5922 amfibijas.

## Nuorodos
* http://www1.omnitel.net/gelbetojai/  Šilutės PGT dabartinės ir ankstesnės amfibijos
* PTS-M Schwimmwagen 
* Heavy Tracked Amphibian & PKP Wheeled Amphibious  
* Плавающий гусеничный транспортер ПТС-М Вездеход гусеничный 
* Плавающий транспортер ПТС
* Образцы вооружений инженерных войск.Плавающий транспортер ПТС 
* PTS-M  
* PTS-M Vehiculo anfibio pesado de cadenas.
Austėja (augalas)

**Austėja** (*Jasione*) – magnolijainių (*Magnoliopsida*) klasės katilėlinių (*Campanulaceae*) šeimos augalų gentis.

Austėja auga sausuose pušynuose, pievose, dirvonuose. Gana dažna visoje Lietuvos teritorijoje.

## Rūšys
* *[[Jasione amethystina]]*
* *[[Jasione bulgarica]]*
* *[[Jasione crispa]]*
* *[[Jasione echinata]]*
* *[[Jasione foliosa]]*
* *[[Jasione heldreichii]]*
* *[[Jasione humilis]]*
* *[[Jasione laevis]]* = *[[Jasione perennis]]*
* *[[Jasione lusitanica]]*
* Kalninė austėja (*Jasione montana*)
* *[[Jasione sphaerocephala]]*
* *[[Jasione tomentosa]]*
Vasilijus Stasovas

**Vasilijus Stasovas** (; 1769 m. rugpjūčio 4 d. Maskvoje, Rusijos imperija – 1848 m. rugsėjo 5 d. Sankt Peterburge, Rusijos imperija) – rusų architektas, akademikas.

Gimė Maskvoje, smulkaus bajorų kilmės tarnautojo šeimoje. Mokėsi Maskvos universitetinėje gimnazijoje. 14 metų tapo našlaičiu, dirbo braižytoju. 1801 buvo komandiruotas į Italiją. Tyrinėjo antikos architektūrą. 1808 grįžo į Rusiją, apsigyveno Peterburge. Daug dirbo Rusijos imperatorių rezidencijoje Carskoje Selo. Čia rekonstravo oranžerijas, Jekaterinos rūmus. 1832 m. rekonstravo Vilniaus gubernijos Gubernatoriaus rūmus (dab. Lietuvos Respublikos prezidentūra). Pastatas suprojektuotas remiantis klaidingais teritorijos išmatavimais ir įsirėžė į gatvę, todėl dalį Vilniaus universiteto patalpų teko nugriauti. 1837 rekonstravo Žiemos rūmus Peterburge sudegusius po gaisro.

Projektuoti pastatai monumentalūs, ampyro stiliaus.

## Žymesni pastatai
* 1827–1834 Narvos vartai Peterburge
* 1828–1835 Šv. Trejybės soboras Sankt Peterburge
* 1832 Vilniaus gubernijos gubernatoriaus rūmai
* 1834–1838 Maskvos Triumfo vartai Sankt Peterburge


Image:Narva arc.jpg|Narvos vartai Peterburge
Image:Spb 06-2017 img06 Trinity Cathedral.jpg|Šv. Trejybės soboras Sankt Peterburge
Image:Wilno - Pałac prezydencki.jpg|Vilniaus generalgubernatoriaus rūmai, dabar Lietuvos Respublikos prezidentūra
Image:Moskovskie Vorota SPB.jpg|Maskvos Triumfo vartai Sankt Peterburge


## Šaltiniai
The Best Damn Thing

**The Best Damn Thing** - trečiasis kanadiečių roko dainininkės Avril Lavigne albumas. Šiaurės Amerikoje ir dalyje Europos albumas buvo išleistas 2007 m. balandžio 17, Australijoje ir JK - diena anksčiau. 

Albumo hitas nr.1 - daina *[[Girlfriend (Avril Lavigne daina)|Girlfriend]]*, antrasis - *[[When You're Gone (Avril Lavigne daina)|When You're Gone]]* ir trečiasis *[[Hot (Avril Lavigne daina)|Hot]]*. JAV šis albumas buvo paskelbtas platininiu ir dukart platininiu pasaulyje, remiantis United World Chart. Iki 2007 m. lapkričio JAV buvo parduota virš 1,3 milijono šio albumo kopijų, o visame pasaulyje - virš 4,75 milijono kopijų.

## Dainų sąrašas
# *[[Girlfriend (Avril Lavigne daina)|Girlfriend]]*
# *I Can Do Better*
# *Runaway*
# *The Best Damn Thing*
# *[[When You're Gone (Avril Lavigne daina)|When You're Gone]]*
# *Everything Back but You*
# *[[Hot (Avril Lavigne daina)|Hot]]*
# *[[Innocence (Avril Lavigne daina)|Innocence]]*
# *I Don't Have to Try*
# *One of Those Girls*
# *Contagious*
# *[[Keep Holding On (Avril Lavigne daina)|Keep Holding On]]*

## Vietos topuose

## Singlai
### Girlfriend

**„Girlfriend“** - dainos prodiuseris Lukasz "Dr. Luke" Gottwald'as. „Girlfriend“ tapo sėkmingiausiu Avril Lavigne hitu JAV, kur tope *Billboard Hot 100* išsilaikė pirmoje vietoje. Australijoje ši daina topų viršūnėse karaliavo šešias savaites, tuo tarpu Didžiojoje Britanijoje ši daina pakilo iki antros vietos. Šios dainos remiksas, kartu su repere Lil' Mama buvo išleistas 2007 m. birželį. YouTube svetainėje oficialus šios dainos klipas buvo peržiūrėtas per 86 milijonus kartų. 

#### Vietos topuose

### When You're Gone

**„When You're Gone“** - antrasis Avril Lavigne singlas iš jos 2007 metų albumo The Best Damn Thing.

#### Išleidimo datos pasaulyje

*Šiaurės Amerikoje: *[[2007]] [[birželio 19]]*
*: *[[2007]] [[birželio 20]]*
*Lotynų Amerikoje:* [[2007]] [[birželio 22]]*
*:* [[2007]] [[birželio 29]]*
*, : *[[2007]] [[liepos 2]]*
*: *[[2007]] [[liepos 6]]*
*:* [[2007]] [[liepos 15]]*
*: *[[2007]] [[liepos 28]]
*

#### Vietos topuose

### Hot

**„Hot“** dainos vaizdo klipas pristatytas 2007 spalio 5 Yahoo! svetainėje. Avril Lavigne šią dainą atliko per 2007 MTV EMA. „Hot“ buvo panaudota MTV serialo *The Hills* trečiojo sezono ketvirtoje serijoje. 

#### Išleidimo datos
*  - 2007 spalio 2
* - 2007 spalio 10
* - 2007 spalio 29
* - 2007 lapkričio 2
* - 2007 gruodžio 15

#### Vietos topuose
{| class="wikitable"
|-

### Innocence

**„Innocence“** - daina parašyta pačios Avril Lavigne, o muzika buvo įrašyta kartu su Evan Taubenfeld. 

Nepaisant to, kad ši daina dar nei vienoje šalyje nėra oficialiai išleista, ji buvo pristatyta Italijoje kaip "tik radijo singlas".

#### Vietos topuose

### Keep Holding On

**„Keep Holding On“** – Avril Lavigne daina iš jos trečiojo albumo The Best Damn Thing. Ši daina yra panaudota filme Eragonas kaip garso takelis. „Keep Holding On“ yra parašyta pačios Avril Lavigne ir Lukasz "Dr. Luke" Gottwald, kuris ir prodiusavo dainą.

#### Vietos topuose
Vizma Belševica

**Vizma Belševica** (1931 m. gegužės 30 d. Ryga – 2005 m. rugpjūčio 6 d. Ryga) – latvių rašytoja, vertėja. Viena iš nedaugelio latvių rašytojų, kurios kūryba išversta į daugelį pasaulio kalbų.

## Biografija
Gimė per pasaulinę ekonominę krizę nusigyvenusių darbininko Janio Belševico ir Ievos Cyrulės šeimoje. Tėvas turėjo problemų su alkoholiu. Vasaras praleisdavo vaizdingoje Kuržemėje pas gimines. Pirmąją poemą išspausdino 1947 m., dar besimokydama gimnazijoje. 1955 m. pasirodė pirmoji eilėraščių knyga. 1961 m. baigė Maskvos M. Gorkio literatūros institutą.

1968 m., kai saugumas perskaitė jos knygą „Jūra dega“ apie tai, kaip Vokiečių ordinas užkariavo Latviją, buvo uždrausta spausdinti jos knygas. Todėl ji užsiėmė vertimais teatrui. Gyvenimo saulėlydyje sunkiai sirgo.

Sūnūs poetai Klavas Elsbergas ir Janis Elsbergas.

## Kūryba
Poezijos rinkiniuose „Visą žiemą šiemet pavasaris“ (*Visu ziemu šogad pavasaris*), „Žemės šiluma“ (*Zemes siltums*), „Metų žiedai“ (*Gadu gredzeni*), „Tarp vijoklių“ (*Madarās*), „Skaudus laikas“ (*Dzeltu laiks*) vyrauja dramatiškos intonacijos, individualūs išgyvenimai siejami su universalia būties problematika, gausu istorinių motyvų, tragiško tėvynės likimo apmąstymų.

Išleido psichologinių novelių rinkinius „Kikurago apsakymai“ (*Ķikuraga stāsti*), „Nelaimė namuose“ (*Nelaime mājās*). Parašė pasakų vaikams rinkinį „Po mėlynu dangaus dubeniu“ (*Zem zilas debesu blodas*). Viena populiariausių jos knygų – autobiografinis romanas „Bilė“ (*Bille*).

## Įvertinimas
1990 m. apdovanota Spyduolos prizu, išrinkta Latvijos mokslų akademijos nare. Gavo Švedijos literatūrines premijas: Einaro Forseto fondo (1992 m.) ir Tomo Transtriomerio (1998 m.) premiją. 2000 m. buvo nominuota Nobelio literatūros premijai. Jos kūrybą į švedų kalbą išvertė Juris Kronbergas.

## Bibliografija
* Visu ziemu šogad pavasaris, 1955.
* Zemes siltums, 1959.
* Ķikuraga stāsti (proza), 1965.
* Jūra deg, 1966.
* Gadu gredzeni, 1969.
* Madarās, 1976.
* Nelaime mājās (proza), 1979.
* Kamolā tinēja, 1981.
* Dzeltu laiks, 1987.
* Ievziedu aukstums, 1988.
* Baltās paslēpes, 1991.
* Bille. Triloģija (autobiografinis romanas):
** Bille (1992 m. JAV, 1995 m. Latvijoje)
** Bille un karš (Bille dzīvo tālāk), 1996.
** Billes skaistā jaunība, 1999.
* Par saknēm būt, 1996.
* Lauzta sirds uz goda dēļa, 1997.
* Raksti, 1-4. sējums, 1999–2002.

## Šaltiniai
Justas Dvarionas

**Justas Dvarionas** (g. 1967 m. birželio 25 d. Klaipėdoje, gyvena Vilniuje) – pianistas, visuomenės veikėjas.

## Svarbiausi biografijos etapai
Garsaus XX a. lietuvių kompozitoriaus Balio Dvariono anūkas. Gimė Klaipėdoje 1967 m. Nuo dvejų metų muzikos namuose Justą mokė jo senelė, žinoma pianistė ir fortepijono profesorė Aldona Smilgaitė-Dvarionienė.

1978 m. sėkmingai atstovavo savo šaliai tarptautiniame pianistų konkurse "Virtuosi per Musica di Pianoforte" Čekoslovakijoje. Iš šio renginio grįžo laureatu.

Baigęs M. K. Čiurlionio meno mokyklą (mokytojo Aleksandro Jurgelionio klasėje) tęsė studijas Maskvos P. Čaikovskio vardo konservatorijoje pas profesorius Levą Vlasenką ir Michailą Pletniovą, baigė jas aukščiausiu įvertinimu.

1992 m. laimėjo pianistų konkursą "Viotti" Italijoje. Buvo įvertintas tarptautiniame pianistų konkurse Porto (Portugalijoje) ir M. K. Čiurlionio konkurse Lietuvoje, po kurio žiuri pirmininkas Danielis Polakas pažymėjo: „Justas Dvarionas iš Lietuvos man paliko vieną didžiausių įspūdžių. Dvariono grojimas labai individualus“.

Tobulino profesinius įgūdžius tarptautiniuose seminaruose ir meisterklasėse, kur mokėsi pas prof. Vladimirą Feltsmaną, prof. Vladimirą Aškenazį, prof. Levą Natočeną, prof. Dmitrijų Baškirovą, prof. Lazarį Bermaną, prof. Pėterį Eicherį, prof. Igorį Lazką, prof. Iriną Edelštein, prof. Henrietta Mirvis ir prof. Bernard Ringeisen.

Vėliau kelissyk sėkmingai koncertavo Pučinio teatre Merane (Italijoje), kur vietos muzikos kritikų buvo įvertintas kaip išskirtinis talentas, ne kartą dalyvavo muzikos festivalyje "Meranofest" (laimėjo "Solinio rečitalio premiją"). Kartu su įvairiais orkestrais ir solo yra koncertavęs Bulgarijoje, Kanadoje, Vokietijoje, Didžiojoje Britanijoje, Rusijoje, Jungtinėse Amerikos Valstijose, Japonijoje, Čekijoje, Švedijoje, Norvegijoje, Peru, Austrijoje ir kitur.

J. Dvarionas koncertuoja visoje Lietuvoje, dalyvauja respublikinių ir tarptautinių konkursų žiuri, dėsto, daro įrašus nacionaliniame radijuje bei televizijoje.

B. Dvariono , Franz Liszt  (Vokietija), Nikolaï Rubinstein  (Prancūzija), Gina Bahauer  (JAV), Pyiabhand Sanitwongse  (Tailandas), Orhuso (Danija) ir kitų tarptautinių pianistų konkursų žiuri narys, Europos jaunimo muzikos konkursų asociacijos viceprezidentas.

Vadovavo tarptautiniams meistriškumo kursams Vokietijoje, Norvegijoje, Lenkijoje, Lietuvoje.

## Su muzika nesusijusi veikla
* Piliečių santalkos tarybos narys.
* Lietuvos Sąjūdžio tarybos narys.
* Lietuvos kultūros fondo tarybos narys.

## Šaltiniai
Raudonasis poslinkis

**Raudonasis poslinkis** – imtuvo registruojamas sistemingas bangos ilgių (λs) padidėjimas spinduoliuotės šaltinio elektromagnetinių bangų spektre palyginti su šaltinio spektro linijomis (λe). Apibūdinamas rodikliu *z*, nurodo pokytį tarp stebėtų ir išspinduliuotų spektro linijų ir gali būti apskaičiuojamas taip:

Remiantis raudonuoju poslinkiu galima apskaičiuoti tolimus astronominius atstumus Visatoje pagal astronominio objekto spindulinį greitį. Šis reiškinys būdingas dangaus kūnams, kurie tolsta nuo stebėtojo. Tuo tarpu kūnui artėjant stebimas priešingas efektas – violetinis poslinkis. Pavyzdys – link Paukščių Tako artėjanti Andromedos galaktika.

## Tipai
Skiriami trys raudonojo poslinkio tipai:
* Doplerio (zD),
* Gravitacinis (zG)
* Kosmologinis (zK).

Remiantis Bendrąja reliatyvumo teorija galima išvesti keletą svarbių formulių raudonajam poslinkiui tam tikriems erdvėlaikio geometrijų atvejams nusakyti. Jos pateiktos lentelėje žemiau. Visais atvejais poslinkio dydis (z reikšmė) nepriklauso nuo bangos ilgio.

## Šaltiniai

## Literatūra
* 
* 
*
Aleksandras Jakovlevas

**Aleksandras Jakovlevas:**

* Aleksandras Jakovlevas (1906) – rusų aviakonstruktorius;
* Aleksandras Jakovlevas (1923) – rusų politikas, ekonomistas.
Reino liga

**Reino liga** () – liga, kuriai būdingi kartas nuo karto pasikartojantys rankų ir kojų pirštų smulkių arterijų ir arteriolių spazmai, kylantys dėl kraujotakos sutrikimų. Spazmai prasideda sušąlus ar dėl nervinio streso. Pirmasis 1862 m. šią ligą aprašė prancūzas Morisas Reino (*Raynaud*).

Reino liga būdinga apie 4 % žmonių. Pirminė ligos forma paprastai prasideda 15-30 m. amžiaus tarpsnyje ir dažniau pasitaiko moterims. Antrinė forma paprastai pasireiškia vyresnio amžiaus žmonėms. Abi formos būdingesnės žmonėms, gyvenantiems šalto klimato zonoje.

## Simptomai
Liga pasireiškia vadinamuoju „trispalviu fenomenu“:

* Iš pradžių pirštai pabąla, oda atšąla, jaučiamas pirštų tirpimas, gali būti nejautra.
* Vėliau pirštai pamėlsta. Gali sutrikti nosies, ausų ir smakro kraujotaka.
* Galiausiai suaktyvėjus kraujotakai, užsistovėjęs kraujas pasikeičia naujai atplūstančiu ir oda parausta. Paraudimo fazė paprastai būna skausminga, pirštai paburksta, prakaituoja.
Spazmai gali trukti nuo kelių minučių iki kelių valandų. Priepuoliui praėjus, gali būti jaučiamas tvinkčiojimas, pulsavimas pirštuose. Tokie priepuoliai gali kartotis kelis kartus per dieną, kartais – kelis kartus per metus. Jei priepuoliai kartojasi dažnai ir trunka ilgai, tuomet rankų ir kojų pirštų oda ima plonėti, nyksta poodinis sluoksnis, pirštų galai gali išopėti.

## Priežastys

Kai Reino ligos simptomų atsiranda sergantiems kitomis ligomis, pavyzdžiui, dermatomiozitu, sklerodermija, reumatoidiniu artritu, sistemine raudonąja vilklige, profesinėmis ir kitomis ligomis, tuomet tai vadinama **Reino sindromu**. Reino sindromas gali pasireikšti ir dėl kitokios aiškios priežasties, pavyzdžiui, ilgalaikio tam tikrų medikamentų vartojimo, apsinuodijimo arsenu ar švinu ir kt.
Reino sindromas įtariamas, jei simptomai pasireiškia vyresnio amžiaus žmonėms, ypač vyrams. Šiuo atveju, sindromo eiga priklauso nuo pagrindinės ligos ir jos gydymo.

Kai nerandama jokių kitų sindromą galinčių sukelti priežasčių, tuomet konstatuojama, kad žmogus serga **Reino liga**. Ja taip pat dažniau serga moterys. Liga dažniausiai pasireiškia 15-20 metų amžiaus moterims. Ligos eiga dažniausiai būna gerybinė – labai retai baigiasi pirštų išopėjimu ar kitomis komplikacijomis.

## Gydymas
Lengvos formos Reino sindromas vaistais negydomas – rekomenduojama tik vengti šalčio, nerūkyti, nedirbti su vibruojančiais aparatais, nemūvėti veržiančių žiedų, apyrankių, avalynės. Žmonėms kenčiantiems nuo Reino ligos simptomų gali padėti vaistai, mažinantys kraujagyslių spazmus, gydoma kraujagysles plečiančiais ir kitais vaistais. Retais atvejais, kai medikamentinis gydymas yra neefektyvus, o simptomai yra sunkūs ir ligonį labai vargina, gali būti atliekama operacija – simpatektomija. Operacijos metu pašalinami simpatinės nervų sistemos nervai, kurie verčia kraujagysles spazmuoti.

## Išnašos
Tulžies pūslės uždegimas

**Tulžies pūslės uždegimas**, **cholecistitas** (< – tulžis+*kystis* – pūslė) - tai ūminis arba lėtinis bakterijų sukeltas uždegimas. Tulžies pūslės uždegimas prasideda, kai sutrinka tulžies nutekėjimas iš tulžies pūslės arba kai į tulžies pūslę patenka bakterijų iš kraujo, limfos ar dvylikapirštės žarnos. Tulžies pūslės sienelėje atsiranda uždegiminių pokyčių, kuriems progresuojant tulžies pūslėje susikaupia pūlių, ji gangrenuoja ar prakiūra.

## Priežastys

Tulžies nutekėjimą gali sutrikdyti nereguliarus maitinimasis, persivalgymas, nutukimas, nejudrumas, nėštumas. Labai dažnai tulžies pūslės uždegimas išsivysto tulžies pūslės akmenlige sergantiems žmonėms. Akmenukai iš dalies ar visiškai sutrikdo normalų tulžies nutekėjimą iš pūslės, įstrigęs akmuo trikdo tulžies pūslės kraujotaką ir sukelia nekrozinius pokyčių, ir taip sudaromos palankios sąlygos prasidėti bakteriniam uždegimui. Kartais tulžies pūslės uždegimas gali išsivystyti po operacijų, nudegimų, pilvo traumų, dėl sepsio, sergant vidurių šiltine, brucelioze, leptospiroze. Cholecistitu dažniau serga vidutinio ir vyresnio amžiaus moterys.

## Skirstymas

Cholecistitas gali būti **ūminis** ir **lėtinis**.
**Ūminis** tulžies pūslės uždegimas dar skirstomas į:

* **Katarinis** – pati lengviausia forma, kai pažeidžiama tik tulžies pūslės gleivinė;
* ** Flegmoninis** – pažeidžiami gilesni pūslės sluoksniai;
* **Gangreninis** – tulžies pūslės sienelė apmiršta, gali prakiurti.

## Simptomai

**Ūmininis tulžies pūslės uždegimas** pasireiškia aštriu, spaudžiančiu ir veriančiu pilvo skausmu, kartais jis užeina priepuoliais. Dažniausiai skauda dešinėje pašonėje, kartais skausmas išplinta po visą pilvą, pereina į nugarą, dešinį petį, mentę, kaklą ar net širdį. Skausmo stiprumas priklauso nuo uždegimo stiprumo. Pakyla temperatūra, ypač aukšta ji būna sergant pūliniu cholecistitu. Atsiranda pykinimas, vėmimas, kartumas burnoje, po poros dienų gali pagelsti akys, oda, patamsėti šlapimas.

**Lėtinis cholecistitas** prasideda, kartojantis ūminiam tulžies pūslės uždegimui, ypač kai tulžies pūslėje yra akmenų. Jis dažniausiai būna katarinio pobūdžio. Ligoniui maudžia, tempia dešinėje pašonėje, pykina, būna kartu burnoje. Šie simptomai ypač išryškėja gausiai ir riebiai pavalgius.

## Gydymas
Esant ūminiam cholecistitui, ligonis hospitalizuojamas, skiriama antibiotikų, spazmolitikų, analgetikų, kai kada šalinama tulžies pūslė (cholecistektomija).

Esant lėtiniam cholecistitui, skiriama dieta, kai kada sergantysis operuojamas.

## Išnašos
Europos Sąjungos leidinių biuras

**Europos Sąjungos leidinių biuras** (Leidinių biuras. Iki 2009-06-30 „Europos Bendrijų oficialiųjų leidinių biuras“) – Europos Sąjungos (ES) leidykla.

Leidinių biuras kasdien leidžia ES Oficialųjį leidinį visomis oficialiomis Europos Sąjungos kalbomis (išskyrus airių kalbą) – tai unikalus reiškinys leidybos pasaulyje. Leidinių biuras taip pat leidžia kitų spausdintinių ir elektroninių leidinių apie Europos Sąjungos veiklą ir politiką.

Be to, Leidinių biuras teikia paslaugas internetu, suteikdamas galimybę nemokamai gauti informacijos apie ES teisę (EUR-Lex), ES leidinius (ES knygynas), ES viešuosius konkursus (TED) bei ES mokslinių tyrimų ir plėtros veiklą (CORDIS).

Taip pat Leidinių biuras rengia ir skelbia konsoliduotus ES teisės aktų tekstus.

## Nuorodos

* Leidinių biuro oficialioji svetainė  

* EU Bookshop Visi ES leidiniai, kurių ieškote!

* TED Europos Sąjungos oficialiojo leidinio priedas

*  CORDIS  ES mokslinių tyrimų ir plėtros veiklą

* EUR-Lex Prieiga prie Europos Sąjungos teisės
FK Fakyrai

**Vilniaus „Fakyrai“** – Lietuvos futbolo klubas iš Vilniaus.

## Istorija

2016 m. žaidė jungtinėje komandoje su FK MRU.

## Sezonai

|}

### [[SFL]] varžybos

|}

## Nuorodos
FK Herbas Vilnius

**Vilniaus „Herbas“** – Lietuvos futbolo klubas iš Vilniaus.

Visų laikų rezultatyviausias klubo žaidėjas - Mantas Šimkus.

## Sezonai
### [[SFL]] varžybos

|}

## Nuorodos